google/wiki40b huggingface dataset:
बॉम्बे (फ़िल्म)

संक्षेप

शेखर मिश्रा नारायण और शैला बानो प्यार में हैं और शादी करना चाहते हैं। एकमात्र समस्या यह है कि शेखर हिंदू है और शैला मुस्लिम है। यह विवाह उनके संबंधित परिवारों के लिए एक समस्या है। नतीजतन, युवा जोड़ा बॉम्बे शहर को साथ भाग जाता है। फिर 6 दिसंबर, 1992 को अयोध्या में बाबरी मस्जिद को तोड़ दिया गया - जिसके परिणामस्वरूप हर जगह धार्मिक दंगे होने लगे - जिसमें बॉम्बे भी शामिल था। शेखर और शैला अब जुड़वां, कमल बशीर और कबीर नारायण के माता-पिता हैं। दंगों के दौरान, शेखर के पिता और शैला के माता-पिता घृणा को दफनाने का फैसला करते हैं और अपने बच्चों से मिलने आते हैं। जब वे अपने व्यक्तिगत मतभेदों को सुलझाने की प्रक्रिया में थे तभी आग लगती है और परिवार को अलग कर देती है। शैला के माता-पिता और शेखर के पिता तत्काल मारे जाते हैं और कबीर और कमल का कोई अता-पता नहीं होता।

परिणाम

यह फिल्म मणिरत्नम् की रोज़ा और दिल से के साथ एक श्रृंखला के रूप में ली जाती है।
फ़िल्म दोनों आलोचनात्मक और आर्थिक तौर पर सफल रही। इसी नाम से फ़िल्म को हिन्दी और तेलुगू भाषा में डब किया गया। ए॰ आर॰ रहमान द्वारा दिया गया संगीत बहुत ही सराहा गया और कई पुरस्कार उन्होंने प्राप्त किये। मणिरत्नम् के निर्देशन की भी सराहना हुई।
वैशाख कृष्ण पञ्चमी

वैशाख कृष्ण पंचमी भारतीय पंचांग  के अनुसार द्वितीय माह की बीसवी तिथि है, वर्षान्त में अभी ३१० तिथियाँ अवशिष्ट हैं।
मुद्रा स्फीति दर

मुद्रा स्फीति दर मुद्रा स्फीति,मूल्य सूचकांक की वृद्धि की दर, को मापने का तरीका है।
चिकित्सा-इतिहास

चिकित्सा-इतिहास किसी मरीज़ की वह जानकारी है जो किसी वैद्य या डॉक्टर को मरीज़ या उसके निकट सम्पर्क के लोगों से पूछने प्राप्त होते हैं। इस जानकारी का लाभ यह होता है कि मरीज़ की बीमारी को ठीक से जाँचा जा सकता है। चिकित्सा-सम्बंधी शिकायतों को संकेत कहा जाता है। यह निशानियों से भिन्न होते हैं जो चिकित्साकर्मियों की सीधी जाँच से पता चलती हैं। अधिकांश स्वास्थ्य सम्बंधी जाँच में किसी न किसी प्रकार के इतिहास के लिखने प्रक्रिया शामिल होती है। जैसे कि मनोरोग विज्ञान का इतिहास ज़्यादातर लम्बा और गहता होता है, जिसमें मरीज़ के जीवन की काफ़ी जानकारी होती है ताकि मनोरोग के इलाज की कोई योजना बनाई जा सके।

विश्व-स्तर पर फैलाव

विश्व के हर कोने में अति प्राचीनकाल से चिकित्सा अथवा चिकित्सा-इतिहास का अपना महत्व रहा है।
जेम्स नीशम

'जेम्स डॉगलस शैहान जिम्मी नीसम या जेम्स नीसम (जन्म १७ सितम्बर १९९० <Body bgcolor=yellow>एक न्यूजीलैंड क्रिकेट टीम के खिलाड़ी है जो कि एक हरफनमौला खिलाड़ी है। इनका जन्म ऑकलैंड में हुआ था और ये प्रथम श्रेणी क्रिकेट ओटेगो क्रिकेट टीम के लिए खेलते हैं।
इन्होंने अपने टेस्ट क्रिकेट के कैरियर की शुरुआत भारतीय क्रिकेट टीम के खिलाफ जनवरी २०१४ में की थी। इन्होंने अपना पहला टेस्ट शतक भी अपने पहले ही मैच में भारत के खिलाफ बनाया था जिसमें इन्होंने १३७ रनों की पारी खेली थी।
नीसम ने अपना पहला एक दिवसीय अंतर्राष्ट्रीय मैच १९ जनवरी २०१३ को दक्षिण अफ्रीकी टीम के खिलाफ खेला था ।</body>
आदित्य नारायण धैर्यशील हक्सर

आदित्य नारायण धैर्यशील हक्सर (जन्म ३ दिसम्बर १९३३) भूतपूर्व भारतीय राजनयिक एवं संस्कृत के प्राचीन ग्रन्थों के अंग्रेजी अनुवादक हैं।
आदित्य नारायण का जन्म ग्वालियर में हुआ था। उनकी शिक्षा दून स्कूल, इलाहाबाद विश्वविद्यालय, और ऑक्सफोर्ड विश्वविद्यालय में हुई। वे केन्या एवं सेचलीज में भारत के उच्चायुक्त, यूएस में मन्त्री, पुर्तगाल, यूगोस्वालिया में भारत के राजदूत रहे। वे भारत के विदेश सेवा संस्थान के डीण भी रहे।
एंथोनी बान आइक

एंथोनी बान आइक बेल्जियम के महान चित्रकार माने जाते हैं।
२००८ हैमबर्ग मास्टर्स

पुरुष एकल

रफ़ाएल नदाल ने  रोजर फ़ेडरर को 7-5, 6-7, 6-3 से हराया।

पुरुष युगल

डेनियल नैस्टर /  नेनाद ज़िमोन्विक ने  बॉब ब्रायन /  माइक ब्रायन को 6-4, 5-7, [10-8] से हराया।
१९८६ कनाडा मास्टर्स

पुरुष एकल

बोरिस बेकर ने  स्टीफन एडबर्ग को 6-4, 3-6, 6-3 से हराया।
जीवनाशक

जीवनाशक (biocide) ऐसे रसायन, सूक्ष्मजीव या अन्य चीज़ें होती हैं जिनके ज़रिये किसी हानिकारक जीव को मारने, वृद्धि रोकने, संख्या कम करने या अन्य प्रकार से अवरोधित करने का काम किया जाता है। चिकित्सा, कृषि, वानिकी व उद्योग में जीवनाशकों का प्रयोग आम है। कीटों, हानिकारक पौधों और बड़े जीवों को मारने वाले कीटनाशक और हानिकारक सूक्ष्मजीवियों को मारने वाले सूक्ष्मजीवरोधक दोनों ही जीवनाशकों की श्रेणी में आते हैं।
कन्हौरी

जनसँख्या

झज्जर जिले का सिलानी गाँव इसका पूर्वज गाँव माना जाता है। वैसे तो यह गाँव जाट बाहुल्य है परंतु इसके अतिरिक्त अन्य जातियों में चमार, धानक, कुम्हार, नाई, खाती, ब्राह्मण व वाल्मीकि यहाँ निवास करते हैं। जाट जाति में चाहार, किन्हा तथा लाम्बा गोत्र मौजूद हैं।

स्थिति

यह गाँव रेवाड़ी व झज्जर के बीच गाँव गुरावड़ा से 4 किलोमीटर दूर उत्तर-पश्चिम में स्थित है। इसका निकटतम रेलवे स्टेशन पाल्हावास है। इस गाँव में मूलभूत सुविधाओं में उच्चतर माध्यमिक विद्यालय, प्राथमिक चिकित्सालय, आंगनवाडी, मंदिर, चौपाल, सिंचाई नहर, जलघर आदि उपलब्ध हैं।

जनजीवन

गाँव के लोग मुख्यतः खेती बाड़ी करते हैं। इसके अतिरिक्त यहाँ के युवा पुलिस, सेना आदि में जाना पसंद करते हैं। यहाँ की कबड्डी की टीम पूरे प्रदेश में प्रसिद्ध है।

पर्व

इस गाँव में प्रत्येक वर्ष चैत्र मास के शुक्ल पक्ष की एकादशी को बाबा भैरू जी का मेला लगता है। इस दिन बाबा भैरू जी को तेल चढ़ाकर पूजा की जाती है। इस अवसर पर कुश्ती प्रतियोगिता का भी आयोजन किया जाता है जिसमें दूर दूर से पहलवान आकर अपना लोहा मनवाते हैं।
फ्रेसनेल ताल

फ्रेसनेल ताल (Fresnel lens), फ्रांस के भौतिकशास्त्री आगस्टिन जीन फ्रेसनेल द्वारा बनाया गया एक प्रकार का ताल है जो दीपस्तम्भों में प्रयुक्त होता है। इस ताल के डिजाइन की विशेषता यह है कि परम्परागत ताल-डिजाइन की तुलना में कम भार एवं आयतन में ही बहुत बड़े अपर्चर तथा छोटे फोकस दूरी के ताल बनाये जा सकते हैं। इसके अलावा परम्परागत लेंसों की तुलना में फ्रेसनेल ताल अधिक पतला होता है जिससे प्रकाश की पारगम्यता बढ़ जाती है (प्रकाश को कम रोकता है) जिससे दीपस्तम्भ अपेक्षाकृत अधिक दूरी से भी देखे जा सकते हैं।
एल्डिहाइड

एल्केन में अंतिम कार्बन से जुड़े दो हाइड्रोजन परमाणुओं को एक ऑक्सीजन परमाणु द्वारा विस्थापित करने पर जो कार्बनिक यौगिक प्राप्त होता है उसे एल्डिहाइड (सुव्युद) कहते हैं। दूसरे शब्दों में, जिन कार्बनिक यौगिकों में −CHO प्रकार्यात्मक समूह होता है उन्हें ऐडिहाइड (aldehyde) या एल्कानल (alkanal) कहते हैं। सामने के चित्र में -R समूह को छोड़कर जो शेष बचता है वह ऐल्डिहाइड समूह है, जिसे फॉर्मिल समूह (formyl group) भी कहते हैं। कार्बनिक रसायन में ऐल्डिहाइडों की बहुलता है। कई सुगंधित रसायन ऐल्डिहाइड ही होते हैं। किसी एल्डिहाइड में कम से कम एक -CHO ग्रूप पाया जाता है। फार्मल्डिहाइड (1 कार्बन परमाणु), एसिटल्डिहाइड (2 कार्बन परमाणु) , प्रोपेनल्डिहाइड (3 कार्बन परमाणु) प्रमुख एल्डिहाइड हैं।
इनका सामान्य सूत्र (R-CHO) होता है। जहाँ R का मतलब एल्केन अथवा एरील श्रृंखला से है, तथा CHO एल्डिहाइड समूह की उपस्थिति को दर्शाता है। एल्डिहाइड समूह दो प्रकार से देखा जा सकता है। प्रथम एल्केन श्रृंखला के किसी एक छोर पर CHO ग्रुप जिसे एल्केनएल्डिहाइड (साधारण नाम) अथवा बेंजीन के किसी भी छोर (mainly on ortho position) जुड़े एल्डिहाइड ग्रुप को बेंज़लडीहाईड के नाम से पहचाना जा सकता है।
डॉ॰ किशोरीलाल गुप्त

डॉ किशोरीलाल गुप्त (1916) हिन्दी साहित्यकार थे। इन्हें 'विन्ध गौरव' से सम्मानित किया गया था।

जीवन परिचय

किशोरीलाल गुप्त का जन्म उत्तर प्रदेश के भदोही में हुआ था। ये पण्डित विश्वनाथ प्रसाद मिश्र के प्रमुख शिष्यों में से एक थे।

कृतियाँ

'हिन्दी साहित्य का प्रथम इतिहास' ग्रन्थ का सम्पादन किशोरी लाल गुप्त की प्रमुख कृति है। यह हिन्दी प्रचारक संस्थान वाराणसी से प्रकाशित हुई थी। गुप्त जी की अन्तिम प्रकाशित कृति सूरसागर की टीका चार खण्डों में है।
रोया रमजानी

व्यवसाय

रोया रमज़ानी उत्तरी में  ईरान में पैदा हुई थी। उसने तीन अलग-अलग विश्वविद्यालयों में पढ़ाई की,  जिसमें न्यूयॉर्क विश्वविद्यालय और न्यूयॉर्क शहर में दृश्य कला स्कूल शामिल थे ।    उसने  गूगल पर   सिलिकॉन वैली में एक विविध टीम में काम करना शुरू किया, लेकिन यह महसूस किया कि टीम में महिलाएं अपने पुरुष समकक्षों के साथ समान बैठकों में बातचीत नहीं कर रही थीं।  इसके कारण एसवीए में उनकी थीसिस "एक्सपोजर: एम्प्लीफाइंग द फीमेल वॉयस इन टेक डिस्कशन" हो गई।    हेन्सन राइटिंग बॉल से प्रेरित होकर, उसने एक नया कीबोर्ड विकसित किया, जो महिलाओं को चाबियों के आकार को कम करके और "असहमत" और "आग्रह" जैसे पूर्ण-शब्द शॉर्टकट जोड़कर अधिक मुखर भाषा का उपयोग करने के लिए सशक्त करेगा।   वह सैन फ्रांसिस्को , कैलिफोर्निया चली गईं, जहां उन्होंने अपनी शाखा नवाचार टीम में जेपी मॉर्गन के लिए काम करना शुरू कर दिया। 
उन्हें 2017 में बीबीसी के 100 महिला कार्यक्रम में नामित किया गया था।   इस के हिस्से के रूप में, वह माउंटेन व्यू, कैलिफोर्निया में कंप्यूटर इतिहास संग्रहालय में एक कार्यक्रम में प्रौद्योगिकी विकास के क्षेत्र में महिलाओं द्वारा सामना किए गए मुद्दों के बारे में बोलीं।  इसमें पहनने योग्य प्रौद्योगिकी और संवर्धित वास्तविकता के विकास शामिल थे।  जेपी मॉर्गन में इस क्षेत्र में रमीजानी के काम की उनके मालिकों ने प्रशंसा की है।  
रमैज़नी ने पालो ऑल्टो, कैलिफ़ोर्निया में एक कला स्थापना भी की, जिसका अनावरण 5 अक्टूबर, 2017 को किया गया, उसी दिन हार्वे वेनस्टेन यौन कदाचार के आरोपों पर प्रारंभिक समाचारों के रूप में।  एक फ्रेम पर बनी कलाकृति में हैशटैग " #Me Too " दिखाया गया है।   यह हैशटैग मूल रूप से तराना बुर्के द्वारा 2006 में बनाया गया था,  हालांकि इसके लिए रमीजानी की प्रेरणा उसे यौन उत्पीड़न से मिली, जबकि उसे विश्वविद्यालय में और उसके दोस्तों से प्रतिक्रिया मिली थी।   स्थापना के बाद के दिनों में, अभिनेत्री एलिसा मिलानो ने वीनस्टीन के संबंध में हैशटैग का इस्तेमाल किया, जिससे यह वायरल हो गया।
त्रिबिमीय पराश्रव्य

त्रिबिमीय पराश्रव्य (3D ultrasound) एक चिकित्सीय पराश्रव्य चित्रण की तकनीक है जिससे मिलने वाले चित्र त्रिबिमीय (3-D) दिखायी देते हैं। इस तकनीक का उपयोग प्रायः स्त्रियों के गर्भ में स्थित शिशुओं की जाँच के लिये किया जाता है। इसके अलावा इस चित्रण विधि का उपयोग पदार्थों की जाँच तथा वेल्डिंग की जाँच में की जाती है जहाँ वस्तु को नष्ट किये बिना ही उसकी गुणवत्ता की जांच उसके आन्तरिक फोटो से हो जाती है।
१६९४ ईसा पूर्व

१६९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तूर

तूर एक जाट गोत्र है।
भारतीय दण्ड संहिता

भारत ( India) 
भारतीय दण्ड संहिता (Indian Penal Code, IPC) भारत के अन्दर भारत के किसी भी नागरिक द्वारा किये गये कुछ अपराधों की परिभाषा व दण्ड का प्रावधान करती है। किन्तु यह संहिता भारत की सेना पर लागू नहीं होती। जम्मू एवं कश्मीर में भी अब भारतीय दण्ड संहिता (आईपीसी) लागू होगी
भारतीय दण्ड संहिता ब्रिटिश काल में सन् १८६२ में लागू हुई। इसके बाद इसमे समय-समय पर संशोधन होते रहे (विशेषकर भारत के स्वतन्त्र होने के बाद)। पाकिस्तान और बांग्लादेश ने भी भारतीय दण्ड संहिता को ही लागू किया। लगभग इसी रूप में यह विधान तत्कालीन अन्य ब्रिटिश उपनिवेशों (बर्मा, श्रीलंका, मलेशिया, सिंगापुर, ब्रुनेई आदि) में भी लागू की गयी थी।
स्फुटन(वनस्पति विज्ञान)

स्फुटन एक पादप संरचना जैसे कि एक फल, परागकोश, या बीजाणुकोश (sporangium) के परिपक्व होने पर स्वत: एकाएक खुल कर अपने अंदर समाहित सामग्री को बिखेरने को कहते है।
चन्द्र पंचांग

चन्द्र पंचांग एक पंचांग है जो चन्द्र घूर्णन अर्थात चाँद की कला पर आधारित होता है। चूँकि सौर वर्ष में लगभग बारह चान्द्रमास (संयुति मास) होते हैं, इस अवधि (354.37 दिन) को कभी-कभी चांद्र वर्ष भी कहते हैं।
सबसे पुराना ज्ञात पंचांग स्कॉटलैण्ड के क्रेथिस कैसल का चन्द्र पंचांग है।
मरङ गोमके जयपाल सिंह मुंडा

सारांश

कौन थे जयपाल सिंह मुंडा? इनका भारतीय स्वतंत्रता और नये भारत के निर्माण में राजनीतिक-बौद्धिक योगदान क्या था? वे जिस आदिवासी समाज का प्रतिनिधित्व कर रहे थे, उसकी आकांक्षाएं क्या थीं? इस बारे में आजादी के सत्तर साल बाद भी इतिहास चुप है। एक तरफ गांधी-नेहरू, जिन्ना, अंबेडकर सहित अनके स्वतंत्रता सेनानियों पर सैंकड़ों किताबें हैं, नाटक और फिल्में हैं और अभी भी इन सब पर हर दिन एक नयी पुस्तक लिखी जा रही है, जयपाल सिंह मुंडा पर एक भी किताब नहीं है। वे कौन-से कारण हैं जिनकी वजह से 1928 की ओलंपिक हॉकी में कप्तानी करते हुए पहला स्वर्ण पदक दिलाने वाले, देश के लिए आईसीएस का त्याग करने वाले और आदिवासियों के इस सबसे बड़े नेता की इस कदर उपेक्षा की गयी?  क्यों झारखंड राज्य की सरकारों द्वारा भी अलग झारखंड राज्य के इस प्रणेता को याद नहीं किया जा रहा है?  यह पुस्तक इन्हीं सब सवालों का विस्तार से और प्रामाणिक ढंग से जवाब देती है।
जयपाल सिंह मुंडा (1903-1970) का वास्तविक नाम ईश्वरदास जयपाल सिंह है। जिन्हें आदर से झारखंड के आदिवासी उन्हें ‘मरङ गोमके’ (सर्वोच्च अगुआ/नेता) कहते हैं। यह पुस्तक बताती है कि झारखंड अलग राज्य का सपना भले आंशिक रूप से उनकी मृत्यु के 30 साल बाद पूरा हुआ लेकिन जयपाल सिंह मुंडा ने जिस आदिवासी दर्शन और राजनीति को, झारखंड आंदोलन को अपने वक्तव्यों, सांगठनिक कौशल और रणनीतियों से भारतीय राजनीति और समाज में स्थापित किया, वह भारतीय इतिहास और राजनीति में अप्रतिम है। एक हॉकी खिलाड़ी के रूप में राष्ट्रीय और अंतरराष्ट्रीय हॉकी में उनके अभूतपूर्व योगदान पर भी यह पुस्तक बखूबी प्रकाश डालती है।
स्टार विजय

स्टार विजय स्टार समूह का एक टीवी चैनल है। यह एक अमेरिकी कंपनी 21 सेंचुरी फोंक्स का ही एक हिस्सा है। इसका मुख्यालय चेन्नई में है।
अब्दुल मलिक खान(बाल साहित्यकार)

अब्दुल मलिक खान का जन्म ०१.०२.१९४३ ई० को रन्हेरा, सरोला कला, झालावाड़ (राजस्थान) में हुआ। ये बाल साहित्य के प्रसिद्ध कवि हें।आपकी प्रमुख बाल साहित्य कृतियाँ हैं-
 
प्रमुख बाल कविताएँ हैं- दिन प्यारे गुड़धानी के, गाँव की हाट 
संपर्क सूत्र- रामनगर, भवानी मंडी, झालावाड़, राजस्थान
छोटा भीम

कहानी

इस श्रृंखला में छोटे भीम और उसके दोस्त ढोलकपुर के राजा इंद्रवर्मा और ढोलकपुर राज्य को बुरी ताकतों से बचाने के लिये कार्य करते रहते हैं। इस सीरियल में विवेक त्रिवेदी (भीम) मुख्य अभिनेता है। इसके अलावा टुनटुन मौसी की बेटी छुटकी है। अन्य पात्रों में चार वर्षीय बालक राजू, जग्गू बंदर, कालिया पहलवान, ढोलू और भोलू तथा कीचक भी हैं।
चार्ल का नियम

सन् 1787 में चार्ल्स ने स्थिर दाब पर ताप के साथ किसी वायु (गैस) के आयतन में होने वाले परिवर्तन को एक नियम के रूप में प्रस्तुत किया | इसे चार्ल्स का नियम कहते है| इस नियमानुसार, स्थिर दाब पर किसी वायु (गैस) के निश्चित द्रव्यमान के ताप को 1 डिग्री सेल्सियस बढ़ाने पर उसका आयतन 0 डिग्री सेल्सियस के आयतन का 1/275 भाग बढ़ जाता है |
लेशान के विशाल बुद्ध

इतिहास

लेशान के विशाल बुद्ध
जिब्राल्टर में शिक्षा

प्राथमिक शिक्षा

जिब्राल्टर में शिक्षा का पहला वर्ष नर्सरी या पूर्व स्कूल (प्री-स्कूल) में शुरू होता है। इसमें 3 से 4 वर्ष की उम्र के बच्चे दाखिला लेते है तथा इस स्तर की शिक्षा अनिवार्य नहीं है। अनिवार्य शिक्षा, प्राथमिक शिक्षा के साथ 4 वर्ष की उम्र के साथ शुरू होती है। पहले साल को रिसेप्शन कहा जाता है, जहाँ 5 साल की उम्र के बच्चे प्रवेश लेते हैं। जिब्राल्टर में प्राथमिक शिक्षा 8 साल (प्रथम और मध्य विद्यालय) तक रहती है।

माध्यमिक शिक्षा

12 वर्ष की उम्र के जिब्राल्टेरियन छात्र एकल-लिंग माध्यमिक विद्यालय में प्रवेश लेते है (इस उम्र समूह से पहली की सारी शिक्षा सहशिक्षा प्रणाली पर आधारित होती है)। आगे के चार वर्ष में विद्यार्थी जनरल सर्टिफिकेट ऑफ़ सेकेंडरी एजुकेशन की तैयारी करते हैं, जिसमें वे अंतिम परीक्षाओं में 16 वर्ष की उम्र में बैठते हैं। विद्यार्थी कुल 10 विषयों तक का चयन कर सकते हैं, जिनमें पाँच विषय (अंग्रेजी, गणित, विज्ञान, धार्मिक अध्ययन और स्पेनिश) अनिवार्य होते हैं। वे विद्यार्थी जो जनरल सर्टिफिकेट ऑफ़ सेकेंडरी एजुकेशन के पश्चात भी अपनी शिक्षा ज़ारी रखना चाहते हैं वे अपने वर्तमान विद्यालय की सिक्स्थ फॉर्म में प्रवेश लेते हैं, बशर्ते न्यूनतम आवश्यकता को पूरा करें जिसमें उनका कम से कम चार विषयों (जिसमें अंग्रेज़ी और गणित साधारणतया शामिल होते हैं) में सी ग्रेड के साथ पास होना अनिवार्य होता है। यहाँ विद्यार्थी दो वर्ष की अवधि के ऐ-लेवल कोर्स को पूरा करते हैं। ऐ-लेवल कोर्स में विद्यार्थियों को हर वर्ष के अंत में एडवांस्ड सबसाइडरी परीक्षाओं में बैठना होता है (एडवांस्ड सबसाइडरी 1 व एडवांस्ड सबसाइडरी 2)। जिब्राल्टेरियन छात्र एक साथ चार विभिन्न विषयों का ऐ-लेवल में चयन कर सकते हैं।

उच्च शिक्षा

जिब्राल्टर में पूर्णकालिक उच्च शिक्षा की सुविधा नहीं है, जिसके परिणामस्वरूप विद्यार्थियों डिग्री स्तर या समकक्ष और किसी गैर-डिग्री पाठ्यक्रम के लिए बहार कही ओर पढ़ना पड़ता है। जिब्राल्टर की सरकार एक छात्रवृत्ति/अनुदान व्यवस्था को संचालित करती है जिसमें यूनाइटेड किंगडम में पढ़ने वाले विद्यार्थियों को धन उपलब्ध कराया जाता है। ज्यादातर जिब्राल्टेरियन छात्र इस छात्रवृत्ति का इस्तेमाल करते हैं, जिसमें वे विद्यार्थी ऋण कम्पनी में ऋण के लिए आवेदन करते हैं जिसकी बाद में जिब्राल्टर की सरकार द्वारा पूरी तरह से प्रतिपूर्ति कर दी जाती है। वर्ष 2008 में 224 जिब्राल्टेरियन छात्र ब्रिटेन के विभिन्न विश्विद्यालयों में दाखिल थे जो कि उस वर्ष तक की सबसे अधिक संख्या थी।
शंकर्स वीकली

शंकर्स वीकली भारत में प्रकाशित पहली कार्टून पत्रिका थी। इसकी आवृत्ति साप्ताहिक हुआ करती थी। शंकर्स वीकली का प्रकाशन भारत में कार्टून कला के पितामह कहे जाने वाले कार्टूनिस्ट के शंकर पिल्लई ने प्रारंभ किया था। शंकर्स वीकली, शंकर का सपना था जो १९४८ में साकार हुआ। भारत के तत्कालीन प्रधानमंत्री पंडित जवाहरलाल नेहरू के हाथों शंकर्स वीकली का विमोचन हुआ। शंकर्स वीकली में भारत के कई जाने-माने कार्टूनिस्टों के राजनैतिक और सामाजिक कार्टून प्रकाशित होते थे जिनमें रंगा, कुट्टी, बाल ठाकरे और काक-कार्टूनिस्ट जैसे अनेक कार्टूनिस्टों के कार्टून शामिल होते थे। अपने लम्बे कार्यकाल में इस पत्रिका ने चर्चित कार्टूनिस्टों के कार्टूनों के प्रकाशन के साथ ही नए कार्टूनिस्टों को भी मंच प्रदान किया। शंकर्स वीकली ने ऐसे कई कार्टूनिस्ट दिए जिन्होंने आगे चलकर काफी प्रसिद्धि पाई। जाने-माने कार्टूनिस्ट रंगा और वी जी नरेन्द्र ने तो शंकर्स वीकली से ही अपने कार्टूनिस्ट जीवन की शुरुआत की थी। 
शंकर्स वीकली विशुद्ध भारतीय राजनैतिक कार्टूनों पर आधारित साप्ताहिक पत्रिका थी जिसमें भारतभर के कार्टूनिस्टों के नेताओं और सरकार के क्रिया-कलापों पर तीखे कार्टून होते थे। यही कारण था कि आपातकाल के दौरान इस पत्रिका को भी परेशानी का सामना करना पड़ा और दबाव के चलते २७ साल बाद १९७५ में इस अनोखी और एक मात्र पत्रिका का प्रकाशन बंद हो गया। यह भारतीय पत्रकारिता के इतिहास में आज भी हिन्दी व्यंग्य पत्रिका के रूप में सम्मान के साथ याद की जाती है।
एनोडीकरण

एनोडीकरण (Anodizing या  anodising) एक प्रक्रिया है जिसमें विद्युत-धारा का उपयोग करके किसी धातु के सतह पर स्थित प्राकृतिक आक्साइड के स्तर को और अधिक मोटा किया जाता है। एनोडिकरण ( Anodizing ) एल्युमीनियम की धातु के पृष्ठभाग पर हवा की ऑक्सीजन के साथ अभिक्रिया होने से प्राकृतिक रूप से एक संरछक  परत निर्मित होती है ।एनोडीकरण प्रक्रिया दवारा यह परत वांछित मोटाई की बनाई जा सकती है ।विद्युत अपघटन ।उदधति का उपयोग करके एनोडीकरण किया जाता है ।विद्युत अपघटन सेल में तनु अम्ल लेकर उसमें एल्युमीनियम की वस्तु  को धनाग्र के रूप में डुबाते हैं ।विद्युत प्रवाह शुरू करने पर ऋणाग्र के पास हाइड्रोजन गैस तो धनाग्र के पास आक्सीजन गैस मुक्त होती है ।ऑक्सीजन के साथ अभिक्रिया होने से एल्युमीनियम वस्तु रूपी धनाग्र पर हाइड्रेटेड एल्युमीनियम ऑक्साइड की परत तैयार होती है ।इस बीच सेल में रंग डालकर इस परत को आकर्षक बनाया जा सकता है ।
शोर (फ़िल्म)

संक्षेप

शंकर (मनोज कुमार) एक दुर्घटना में अपनी पत्नी (नन्दा) को खो देता है। वह अपने बेटे को बचाते हुए मर जाती है। दुर्घटना के कारण, दीपक अपनी आवाज खो देता है। शंकर अपने बेटे की आवाज़ को फिर से सुनने के लिए उत्सुक रहता है; हालांकि, डॉक्टरों का सुझाव है कि दीपक को अपनी आवाज वापस पाने के लिए एक सर्जरी करानी पड़ेगी। शंकर सर्जरी के लिए पैसे इकट्ठा करने की भरसक कोशिश करता है। 
शंकर की माँ (कामिनी कौशल), बहन, खान बादशाह (प्रेमनाथ), रानी उर्फ रात की रानी (जया भादुड़ी) सहायता प्रदान करते हैं। अंत में वह थोड़ी मशक्कत के बाद सर्जरी के लिए पर्याप्त पैसा इकट्ठा कर पाता है। दीपक सफलतापूर्वक सर्जरी से गुजरता है। शंकर दीपक से मिलने का इच्छुक रहता है; हालांकि, डॉक्टर उसे अगले दिन दीपक से मिलने की सलाह देते हैं ताकि मरीज को थकान ना हो। शंकर काम पर जाता है; हालांकि, मशीनों के साथ काम करते समय ठीक से ध्यान केन्द्रित नहीं कर पाता है और अंततः घायल हो जाता है। चोट के कारण उसे अपनी सुनने की शक्ति खोनी पड़ती है। पिता अब अपने बेटे की आवाज को सुन नहीं पाता है जबकि वह उसे प्राप्त कर चुका है।
प्रतिभा सिंह

प्रतिभा सिंह (जन्म 16 जून 1956) भारत की १४वीं लोकसभा की सदस्या थी। वि वीरभद्र सिंह की पत्नी हैं और २०१२ से हिमाचल प्रदेश के मुख्यमंत्री हैं। वो हिमाचल प्रदेश की मंडी से निर्वाचित हुईं एवं भारतीय राष्ट्रीय कांग्रेस की सदस्या हैं।
रिवोल्यूशन २०२०

रिवोल्युशन २०२० चेतन भगत द्वारा २०११ में लिखा गया उपन्यास है। इसका हिन्दी अनुवाद श्री सुशोभित सक्तावत द्वारा 'रिवाल्यूशन 2020' के नाम से किया गया जिसे रूपा प्रकाशन ने 2013 में प्रकाशित किया।

उपन्यास के पात्र और कहानी

इस उपन्यास के पात्र गोपाल, आरती और राघव तीनों को लेकर कहानी इस तरह चलती है: गोपाल के भीतर पलती ईर्ष्या, आरती का भोलापन, राघव की निष्ठा, गोपाल की खलनायकी और फिर प्रतिस्पर्धा में राघव से पिछड़े गोपाल का संघर्षपूर्ण स्थितियों में हीन भावना से ग्रस्त होकर अपने जीवन को शुक्लाजी जैसे राजनीति के माहिर खिलाडी के हाथ में सौंप देना, फिर ख़ामोशी से अपने प्यार के लिए त्याग करना फिल्म की संक्षिप्त कहानी है।
परिवहन भूगोल

यह मानव भूगोल की एक प्रमुख शाखा हैं। इसके अन्तर्गत विभिन्न प्रकार के परिवहनीय साधनों एवं मार्गों पर पड़ने वाले भौगोलिक प्रभावों, अद्योगों, कच्चे माल एवं खेती की वस्तुओं के प्रकार एवं वितरण पर पड़ने वाले यातायात के साधनों के प्रभावों का अध्यन किया जाता हैं।
१३२६ ईसा पूर्व

१३२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२६२६ ईसा पूर्व

२६२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२१११ ईसा पूर्व

२१११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दशलक्षण धर्म

उत्तम संयम

भाद्रमाह के सुद दशमी को दिगंबर जैन समाज के पवाॅधिराज पर्यूषण दसलक्षण पर्व का छठा दिन होता है!  इस  दिन को धूप दशमी के रूप में मनाया जाता है! 
लोग इस  दिन बैंड बाजों  के साथ घर से धूप लेकर जाते हैं  और मंदिर में भगवान के दर्शन के साथ धूप चढा कर खूशबू फैलाते हैं  और कामना करते हैं कि इस  धूप की तरह ही हमारा जीवन भी हमेशा महकता रहे॥
पसंद नापसंद ग़ुस्से का त्याग करना। इन सब से छुटकारा तब ही मुमकिन है जब अपनी आत्मा को इन सब प्रलोभनों से मुक्त करें  और स्थिर मन के साथ संयम रखें ॥ इसी  राह पर चलते परम आनंद मोक्ष की प्राप्ति मुमकिन है ॥

मिच्छामी दूक्कडम

अनंत चतुर्दशी के दूसरे दिन मंदिर में सभी लोग,  भक्त-जन एक साथ प्रतिक्रमण करते हुए पूरे साल मे किये गए पाप और कटु वचन से किसी के दिल को जाने-अनजाने ठेस पहुंची हो,  तो उसके लिए एक-दूसरे को क्षमा करते हैं और एक-दूसरे से क्षमा माँगते है और हाथ जोड कर गले मिलकर मिच्छामी दूक्कडम कहते हैं। जो लोग उपस्थित नहीं होते, उनसे  दूसरे दिन क्षमा-याचना करते हैं।
सस्ती वायुसेवा

सस्ती वायुसेवा (लो-कॉस्ट एयरलाइन) उन वायुसेवाओं को कहते हैं जो अपेक्षाकृत बहुत कम मूल्य पर वायुसेवाएँ प्रदान करतीं हैं। प्रायः 
सस्ती वायुसेवाओं में कुछ परम्परागत सेवाएँ/सुविधाएँ नहीं दी जातीं हैं जिसके फलस्वरूप य सस्ती पड़तीं हैं। भोजन, सामान, सीट निर्धारण आदि सुविधाएँ अतिरिक्त मूल्य चुकाकर ली जा सकतीं हैं। जुलाई २०१४ को यूएसए में कार्यरत साउथवेस्ट एयरलाइन्स विश्व की सबसे सस्ती वायुसेवा थी।
राहील शरीफ

जनरल राहील शरीफ (उर्दू: راحیل شریف; जन्म १६ जून १९५६, क़्वेटा, पाकिस्तान) नवम्बर २०१३ से पाकिस्तान के १५वें सेनाध्यक्ष हैं। २९ नवम्बर २०१३ को पाकिस्तान सेना के 15वें सेना प्रमुख के रूप में उन्होंने पदभार संभाला तथा सेवानिवृत्त हो रहे जनरल अशफ़ाक़ परवेज़ कयानी का स्थान लिया। इसके पहले वे इंस्पेक्टर जनरल (ट्रेनिंग ऐंड इवोल्यूशन) के पद पर रहे हैं। उन्हें पाकिस्तान के निशान-ए-इम्तियाज़ व हिलाल-ए-इम्तियाज़ नामक सम्मानों से नवाज़ा जा चुका है। पाकिस्तानी सेनाध्यक्ष के रूप में उन्हें चार सितारा पदवी हासिल है।